National 


Cotidian fondat in 1997 


Acasă >» SOCIAL > Atenţie la produsele de pe raft! Informaţiile de pe ambalaj ce ridică... 


Scris de Ziarul National 2024-11-23 


Atenţie la produsele de pe raft! Informațiile de pe ambalaj ce 
ridică semne de întrebare 


Există anumite expresii scrise pe ambalajele produselor de pe raft care ar trebui 
să ne alerteze și să ne determine să cercetăm mai în profunzime ceea ce 
consumăm. 


Cuvintele și termenii utilizati pe ambalaje pot avea un impact semnificativ asupra 
deciziilor noastre de achiziție. 


Semnalele de alarmă de pe ambalaje: 


e Aromele naturale de nucă de cocos sau cele de capsuni, care-ti palc atat de mult, sunt 
obtinute mai ieftin prin procedee chimice de laborator, din proteina bacteriana naturala, 
conform sfatulparintilor.ro. 


e Un suc care se pretinde 100% natural poate avea concentrat cu adaos de zahăr. 


+ Piureurile care se recomandă ca fiind 100% din pulpă pot fi tratate si imbunatatite cu 
arome naturale sau identic naturale, coloranti si alti adjuvanti. 


e Nectarul e doar un termen folosit, uneori, pentru un suc diluat și tratat cu multe alte 
îmbunătățiri. 


e Produsele care sunt pompate cu polidextroză și inulină nu sunt surse reale de fibre. 


e Fără zahăr înseamnă fără sucroză, dar să nu uităm de zahărul care provine din 
carbohidrați. 


Mâncarea fake, un nou pericol 


Nutriţioniștii ne învață cum să facem diferenţa între alimentele de calitate si cele 
falsificate. 


În cazul alimentelor, falsificarea are dublu impact: cheltuiești mult pe mâncare proastă, 
iar consumul unor produse contrafăcute îți poate afecta sănătatea. 


Alimentele cel mai des falsificate sunt uleiul de măsline și parmezanul, urmate de vin și 
băuturi alcoolice. Produsele de calitate au un preț ridicat pentru că materiile prime din 
care se obțin sunt limitate ca și cantitate. 


Pentru a păstra costuri mai mici, a apărut uleiul extravirgin de măsline care conţine ulei 
de floarea-soarelui sau de rapiță, iar brânza tip parmezan este „invechită” câteva 
săptămâni, în loc de 2-3 ani. 


Primul semn de suspiciune sunt etichetele care nu precizează proveniența ingredientelor 
și locul de producție. Apoi folosirea unor termeni generali în spatele cărora se pot ascunde 
ingrediente de proastă calitate, este un nou semn de neîncredere. 


Când cumpărăm ulei de măsline presat la rece trebuie să știm de unde provin măslinele și 
cine l-a fabricat, confor Pro TV. 


Faceți efortul să citiți etichetele cu atenţie și cheltuiţi pe produsele care își respectă cu 
adevărat promisiunea transparenţei și calităţii. 


